OSNOVNA ŠKOLA DR. FRA KARLO BALIĆ

DR. FRANJE TUĐMANA 40

ŠESTANOVAC

Povjerenstvo za procjenu

i vrednovanje kandidata za zapošljavanje

Klasa: 112-07/20-01/01

Urbroj: 2155-15-20-01

Šestanovac, 22.5.2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi

(NN.,87/08.,86/09.,92/10.,105/10.,90/11.,16/12.,86/12.,94/13.,152/14.,7/17.,68/18.,98/19

i članka 14. stavka 1. Pravilnika o postupku zapošljavanja te procjeni i vrednovanju kandidata za zapošljavanje u OŠ Dr. fra Karlo Balić, Šestanovac Povjerenstvo za procjenu odnosno testiranje i vrednovanje kandidata za zapošljavanje upućuje

**POZIV NA USMENO TESTIRANJE I RAZGOVOR (INTERVJU)**

 Kandidatima koji ispunjavaju uvjete iz natječaja i koju su pravodobno dostavili svu traženu (potpunu) dokumentaciju uz prijavu na natječaj za radno mjesto učitelja/ice engleskog jezika u OŠ Dr. fra Karlo Balić, Šestanovac ( izvršitelj/ica) koji je objavljen na mrežnim stranicama i oglasnoj ploči OŠ Dr. fra Karlo Balić dana 9.3.2020.godine.

Usmeno testiranje i razgovor (intervju) provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Usmeno testiranje provest će se iz područja poznavanja i primjene propisa koji se odnose na djelatnost osnovnog obrazovanja, i to iz sljedećih pravnih izvora:

1**. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19.)**

 **2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)**

 **3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/15.)**

Na usmenom testiranju svaki član Povjerenstva može kandidatu postaviti do 3 pitanja iz područja procjene odnosno testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju.

 Na razgovoru (intervjuu) Povjerenstvo u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu. Svaki član Povjerenstva pojedinačno vrednuje rezultate intervjua bodovima od 0 do 10 koji se na kraju zbrajaju.

 Usmeno testiranje i razgovor (intervju) provest će se: dana :

 **28. svibnja 2020. godine (četvrtak) s početkom u 11.00 sati**

 **u OŠ Dr. fra Karlo Balić, Šestanovac**.

Datum održavanja usmenog testiranja i razgovora (intervjua) te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavljen je na mrežnoj stranici <http://os-kbalic-sestanovac.skole.hr/natje_aji> najmanje 5 dana prije dana održavanja provjere.

Mole se kandidati sa sobom ponijeti osobnu iskaznicu ili drugu identifikacijsku ispravu.

 Ako kandidat ne pristupi usmenoj provjeri znanja i razgovoru (intervjuu) smatrat će se da je odustao od prijave na natječaj.

 Povjerenstvo za procjenu

 i vrednovanje kandidata za zapošljavanje